**Frédéric Cloutier** (s. 14. toukokuuta 1981 Saint-Honoré, Québec, Kanada) on italialais-kanadalainen jääkiekkomaalivahti, joka pelaa Alps Hockey Leaguen italialaisjoukkue A&O Asiagossa. Hän ei ole kovin isokokoinen, mutta paikkaa puutteensa hyvällä sijoittumisella.

Ura
---

### Seuraura

QMJHL-joukkue Acadie-Bathurst Titan varasi Cloutierin 84. pelaajana vuonna 1998. Hän siirtyi joukkueeseen kaudeksi 1998–1999, mutta kaudella 1999–2000 Cloutier nousi Titanin ykkösmaalivahdiksi. Kaudeksi 2000–2001 hän siirtyi sieltä Shawinigan Cataractesin joukkueeseen. Cloutierilla oli QMJHL:n paras torjuntaprosentti, josta hänet palkittiin kauden päätteeksi Jacques Plante Memorial Trophylla. Cloutier valittiin myös liigan ensimmäiseen tähdistökentälliseen.

Kaudeksi 2001–2002 Cloutier siirtyi ECHL-joukkue Louisiana IceGatorsiin, jossa hän jakoi torjuntavastuun tasaisesti Marc Magliarditin kanssa. Hänet palkittiin kauden päätteeksi liigan arvokkaimpana pelaajana, parhaana maalivahtina, vuoden tulokkaana John A. Daley Trophylla sekä valittiin ensimmäiseen tähdistökentälliseen ja tulokkaiden tähdistökentälliseen. Myös kauden 2002–2003 Cloutier aloitti IceGatorsissa, mutta hän nousi kauden mittaan NHL-joukkue Minnesota Wildin organisaatioon ja teki joukkueen kanssa NHL-sopimuksen marraskuussa 2002. Cloutier pelasi AHL-joukkue Houston Aerosissa kauden aikana 12 runkosarjaottelua. Hän aloitti siellä kauden 2003–2004, jonka aikana Cloutierin pelipaikka lähinnä vaihteli Aerosin ja IceGatorsin välillä. Kauden 2004–2005 Cloutier pelasi ECHL-joukkue Pensacola Ice Pilotsissa. Hänet valittiin kauden päätteeksi liigan toiseen tähdistökentälliseen.

Syksyllä 2005 Cloutier osallistui New York Islandersin harjoitusleirille, jonka päätteeksi hänet siirrettiin AHL-joukkue Bridgeport Sound Tigersiin, jossa Clouterin kausi 2005–2006 suurimmaksi osaksi eteni. Hän pelasi kauden aikana myös sarjatasoa alempana Ice Pilotsissa. Tammikuussa 2006 Islanders teki NHL-sopimuksen Clouterin kanssa, kun joukkueen maalivahtiosastolla oli loukkaantumisia. Cloutier ehti toimia vain vähän aikaa Islandersin luukkuvahtina, eikä saanut peliaikaa NHL:ssä. Kauden 2006–2007 hän pelasi lähinnä UHL-joukkue Rockford IceHogsissa. Marraskuussa 2006 Cloutier teki sopimuksen AHL-joukkue Milwaukee Admiralsin kanssa, jossa hän pelasi kauden aikana kolme ottelua.

Kaudeksi 2007–2008 Cloutier siirtyi Eurooppaan ja Italian Serie A:ssa pelaavaan SV Ritten/Renoniin. Hän pelasi neljä kautta joukkueen ykksömaalivahtina ja voitti Italian Cupin vuonna 2010. Kauden 2011–2012 Cloutier aloitti kotimaassaan LNAH-joukkue Sorel-Tracy Carvena HC:n paidassa. Marraskuussa 2011 hän siirtyi Itävallan Erste Bank Eishockey Ligan Graz 99ersiin. Kauden päätteeksi Cloutier palasi LNAH-liigaan ja pelasi yhden ottelun Saint-Georges Cool FM:n paidassa. Maaliskuussa 2012 hän teki vuoden mittaisen jatkosopimuksen Grazin kanssa.

Cloutier jatkoi kaudella 2013–2014 uraansa Saksan toiseksi korkeimmalla sarjatasolla DEL2:ssa ja Starbulls Rosenheimin maalinsuulla. Kesken kauden, joulukuussa 2013 hän siirtyi sieltä samassa liigassa pelaavaan Bietigheim Steelersiin. Kaudeksi 2014–2015 Cloutier siirtyi vuoden mittaisella sopimuksella Mestis-joukkue KooKoohon. Hän jakoi varsin tasaisesti joukkueen torjuntavastuun Mikko Rämön kanssa ja torjui runkosarjassa 33 ottelussa ja pudotuspeleissä yhdeksässä ottelussa. Cloutier'lla oli koko Mestiksen runkosarjan paras torjuntaprosentti (92,6 %). Hän voitti kauden päätteeksi Mestis-hopeaa. Hän kävi kauden aikana myös kahden ottelun verran lainalla SM-liigajoukkue Helsingin IFK:n luukkuvahtina joulukuussa 2014, kun Cloutier paikkasi alle 20-vuotiaiden MM-kilpailuissa pelanneen Ville Husson jättämää aukkoa. Toukokuussa 2015 hän teki vuoden mittaisen jatkosopimuksen SM-liigaan nostetun KooKoon kanssa. Cloutier jakoi kaudella 2015–2016 varsin tasaisesti joukkueen torjuntavastuun Juha Järvenpään kanssa ja pelasi 28 runkosarjaottelua torjuen kolme nollapeliä.

Kaudeksi 2016–2017 Cloutier palasi Italiaan ja siirtyi kansainvälisen Alps Hockey Leaguen A&O Asiagoon.

### Maajoukkueura

Cloutier edusti Italiaa IA-divisioonan MM-kilpailuissa vuonna 2016, jolloin hän jakoi varsin tasaisesti joukkueen torjuntavastuun Andreas Bernardin kanssa ja voitti hopeaa. Cloutier pelasi myös Pyeonchangin olympiakisojen 2018 karsinnoissa. Yhteensä hän on pelannut seitsemän A-maaottelua. Cloutier pelasi myös Kanadan maajoukkueessa 9. marraskuuta 2010 Klotenissa Sveitsiä vastaan, kun Kanada vaihtoi hänet Matt Zaban tilalle maaliin ajassa 9.55. Cloutier edusti Italiaa myös jääkiekon MM-kilpailuissa vuonna 2017. Italia kuitenkin tippui ensi kaudeksi 1. divisioonaan jäätyään viimeiseksi pääsarjassa.

Muuta
-----

Cloutierilla on italialainen vaimo Miriam, jonka kanssa hän meni naimisiin Italiassa vuonna 2013. Pariskunnalla on vuonna 2014 syntynyt tytär Michelle. Cloutierilla itsellään on myös italialaiset sukujuuret, mikä helpotti häntä hankkimaan Italian kansalaisuuden uransa aikana. Cloutier puhuu äidinkielenään sekä ranskaa että englantia, mutta hän on opiskellut myös saksaa ja italiaa.

Cloutierin enot Norm ja Gilles Gratton ovat entisiä NHL-jääkiekkoilijoita.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 1996–1997 | Cap-de-la-Madeleine Estacades | QMAAA | 24 | 5 | 16 | 2 | 1400 | 105 | 0 | 4.37 |  | – | – | – | – | – | – | – | – |
| 1997–1998 | Lévis Commandeurs | QMAAA | 28 | 18 | 9 | 1 | 1680 | 106 | 0 | 3.77 |  | 3 | 0 | 3 | 180 | 10 | 0 | 3.72 |  |
| 1998–1999 | Acadie-Bathurst Titan | QMJHL | 8 | 2 | 3 | 0 | 383 | 30 | 0 | 4.70 | 84,8 | – | – | – | – | – | – | – | – |
| 1999–2000 | Acadie-Bathurst Titan | QMJHL | 58 | 16 | 34 | 6 | 3262 | 208 | 3 | 3.83 | 89,0 | 1 |  |  |  |  |  | 5.00 | 87,5 |
| 2000–2001 | Shawinigan Cataractes | QMJHL | 58 | 42 | 8 | 2 | 3270 | 136 | 6 | 2.50 | 90,1 | 9 | 5 | 2 | 467 | 24 | 1 | 3.08 | 88,7 | Ykköstähdistö |
| 2001–2002 | Louisiana IceGators | ECHL | 36 | 28 | 5 | 3 | 2155 | 66 | 7 | 1.84 | 94,5 | 1 | 0 | 1 | 115 | 5 | 0 | 2.60 | 91,2 | Ykköstähdistö |
| 2002–2003 | Louisiana IceGators | ECHL | 26 | 16 | 6 | 4 | 1578 | 80 | 1 | 3.04 | 89,9 | – | – | – | – | – | – | – | – |
|  | Houston Aeros | AHL | 12 | 4 | 3 | 2 | 586 | 24 | 1 | 2.46 | 90,5 | – | – | – | – | – | – | – | – |
| 2003–2004 | Louisiana IceGators | ECHL | 32 | 20 | 8 | 2 | 1847 | 71 | 2 | 2.31 | 92,0 | 1 | 0 | 1 | 59 | 3 | 0 | 3.06 | 91,7 |
|  | Houston Aeros | AHL | 6 | 1 | 2 | 2 | 296 | 14 | 0 | 2.84 | 90,3 | 2 | 0 | 2 | 114 | 8 | 0 | 4.22 | 86,7 |
| 2004–2005 | Pensacola IcePilots | ECHL | 48 | 32 | 12 | 3 | 2781 | 110 | 5 | 2.37 | 92,8 | 4 | 1 | 3 | 268 | 12 | 0 | 2.69 | 90,9 | Kakkostähdistö |
| 2005–2006 | Pensacola IcePilots | ECHL | 14 | 5 | 6 | 2 | 800 | 50 | 0 | 3.75 | 91,0 | – | – | – | – | – | – | – | – |
|  | Bridgeport Sound Tigers | AHL | 18 | 5 | 10 | 0 | 896 | 44 | 2 | 2.94 | 91,1 | – | – | – | – | – | – | – | – |
| 2006–2007 | Rockford IceHogs | UHL | 62 | 39 | 17 | 3 | 3491 | 134 | 3 | 2.30 | 92,1 | 17 | 12 | 5 | 986 | 38 | 0 | 2.31 | 91,9 |
|  | Milwaukee Admirals | AHL | 3 | 1 | 1 | 0 | 113 | 6 | 0 | 3.19 | 87,2 | – | – | – | – | – | – | – | – |
| 2007–2008 | SV Ritten/Renon | Italia | 32 |  |  |  | 1915 | 70 | 4 | 2.19 | 93,7 | 13 |  |  |  |  |  | 2.92 | 92,1 |
| 2008–2009 | SV Ritten/Renon | Italia | 40 |  |  |  |  |  |  | 2.65 | 92,1 | – | – | – | – | – | – | – | – |
| 2009–2010 | SV Ritten/Renon | Italia | 40 | 25 | 15 | 0 | 2412 | 112 | 2 | 2.79 | 92,0 | 15 | 8 | 7 | 916 | 39 | 0 | 2.55 | 92,4 |
| 2010–2011 | SV Ritten/Renon | Italia | 39 | 26 | 13 | 0 | 2374 | 104 | 2 | 2.63 | 92,9 | 5 |  |  | 313 |  |  | 3.25 | 90,2 |
| 2011–2012 | Sorel-Tracy Carvena HC | LNAH | 1 | 1 | 0 | 0 | 61 | 4 | 0 | 3.91 | 89,5 | – | – | – | – | – | – | – | – |
|  | Graz 99ers | EBEL | 16 | 10 | 6 | 0 | 967 | 38 | 0 | 2.36 | 92,6 | – | – | – | – | – | – | – | – |
|  | Saint-Georges Cool FM | LNAH | 1 | 1 | 0 | 0 | 61 | 4 | 0 | 3.91 | 90,0 | – | – | – | – | – | – | – | – |
| 2012–2013 | Graz 99ers | EBEL | 40 |  |  |  | 2311 |  | 2 | 2.67 | 92,1 | 5 |  |  | 288 |  | 0 | 3.12 | 91,0 |
| 2013–2014 | Starbulls Rosenheim | DEL2 | 13 | 9 | 4 | 0 | 787 | 31 | 1 | 2.36 |  | – | – | – | – | – | – | – | – |
|  | Bietigheim Steelers | DEL2 | 23 | 15 | 7 | 0 | 1348 | 67 | 2 | 2.98 |  | 9 |  |  | 533 |  | 1 | 3.04 |  |
| 2014–2015 | KooKoo | Mestis | 33 |  |  |  |  | 66 |  | 2.02 | 92,6 | 19 |  |  |  | 13 |  | 1.38 | 94,8 |
| 2015–2016 | KooKoo | SM-liiga | 28 | 7 | 13 | 7 | 1625 | 64 | 3 | 2.36 | 91,9 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2016 | MMd1 A | 2 | 1 | 1 | 120 | 3 | 0 | 1.50 | 95,3 |
| 2016 | OQ | 2 | 0 | 2 | 91 | 5 | 0 | 3.97 | 87,8 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Frédéric Cloutier**.
* Frédéric Cloutier The Internet Hockey Databasessa (englanniksi)
* Frédéric Cloutier *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Frédéric Cloutier *Elite Prospects*. Everysport Media Group AB.  (englanniksi)
2. ↑  Frederic Cloutier – Jatkoaika.com – Kaikki jääkiekosta (Arkistoitu – Internet Archive)
3. 1 2  Cloutier, Frederic – TSN.ca (englanniksi)
4. ↑  Snow sivuun 3–4 viikoksi *Jatkoaika.com*.  5.1.2006. Jatkoaika r.y. Viitattu 13.6.2014.
5. ↑  Neuer Goalie für die 99ers  7.11.2011. Erste Bank Eishockey Liga.  Arkistoitu 9.11.2011. Viitattu 13.6.2014. (saksaksi)
6. ↑  Frederic Cloutier hext auch 2012/13 in Graz  16.3.2012. MOSER MEDICAL GRAZ99ERS. Viitattu 13.6.2014. (saksaksi)[vanhentunut linkki]
7. ↑  Mikat, Stephan: Starbulls: Frederic Cloutier statt Branislav Konrad  9.9.2013. rosenheim24. Viitattu 13.6.2014. (saksaksi)
8. ↑  Entenmann, Denise: Torwart Frédéric Cloutier verstärkt die Bietigheim Steelers  5.12.2013. Bietigheim Steelers GmbH.  Arkistoitu 16.4.2016. Viitattu 13.6.2014. (saksaksi)
9. ↑  KooKoolle kokenut nikkarivahti *Jatkoaika.com*.  13.6.2014. Jatkoaika r.y. Viitattu 13.6.2014.
10. ↑  KooKoo-vahti lainalle HIFK:n riveihin *Jatkoaika.com*.  26.12.2014. Jatkoaika r.y. Viitattu 23.4.2015.
11. ↑  KooKoo julkisti Liiga-joukkueensa rungon – Malinen siirtyy Kouvolaan *Jatkoaika.com*.  6.5.2015. Jatkoaika r.y. Viitattu 14.8.2015.
12. ↑  KooKoo-vahti siirtyy Italiaan *Jatkoaika.com*.  11.8.2016. Jatkoaika r.y. Viitattu 11.8.2016.
13. ↑  2010 Swiss Challenge – Hockey Canada  9.11.2010. KLOTEN, Switzerland:  Hockey Canada. Viitattu 13.6.2014. (englanniksi)
14. ↑  Saarela, Anni: Onko tämä mies alkukauden suurin yllättäjä SM-liigassa? *iltasanomat.fi*.  21.10.2015. Kouvola:  Sanoma Media Finland Oy. Viitattu 18.4.2016.
15. ↑  Suolanen, Kyösti: Koti KooKoossa ja keskustassa — vierailimme Frédéric Cloutierin luona *kouvolansanomat.fi*.  5.12.2015. Kaakon Viestintä Oy. Viitattu 18.4.2016.